Katedra za obrazovanje učitelja njemačkog jezika – interkulturalna germanistika Učiteljskog fakulteta Sveučilišta u Zagrebu organizira od **29. ožujka** te **od 1. do 4. travnja** **Dane otvorenih vrata** za učenike četvrtih razreda srednjih škola koji uče njemački jezik i koji svoje buduće zanimanje eventualno vide u području učiteljske profesije.

Uz podršku Hrvatskog društva učitelja i profesora njemačkog jezika (KDV) te Središnjeg ureda za školstvo u inozemstvu (ZfA) zainteresiranim učenicima predstavit ćemo **Učiteljski studij s njemačkim jezikom** na nekoliko načina i iz različitih perspektiva.

**Glavni dio programa** odvija se u **petak 29. ožujka** u okvirnom trajanju od tri sata tijekom kojih će maturanti moći:

      prisustvovati i sudjelovati u kraćim nastavnim cjelinama sa sadržajima karakterističnima za studijski smjer Njemački jezik,

      razgovarati sa sadašnjim i bivšim studentima te nastavnicima studijskog smjera Njemački jezik,

      u interakciji sa studentima viših godina doživjeti što se na ovom studiju može naučiti i kako studij izgleda iz studentske perspektive,

      upoznati infrastrukturne mogućnosti Učiteljskog fakulteta.

**Okvirni program** Dana otvorenih vrata s pozivom učenicima nalazi se u prilogu.